Okresná prokuratúra Žilina 
Moyzesova 20, 011 56 Žilina 1

Číslo: 3 Pv 449/14/5511	Žilina, 12.11.2015
EEČ : 2-43-4126-2015

U Z N E S E N I E

Trestná vec:	obv. XXXXX 
Trestný čin:	Prečin Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Žilina

Podľa § 220 odsek 1 Trestného poriadku schvaľujem zmier uzavretý medzi:
obvinenou: 
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX
	väzba: nie
a
poškodenými:  
1. XXXXX, XXXXX 
	sídlo: XXXXX XXXXX
2. XXXXX 
	sídlo: XXXXX XXXXX
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: 1.303,05€ 
Peňažná suma určená na všeobecne prospešné účely: 140,-€ 
Konkrétny adresát peňažnej sumy určenej na všeobecne prospešné účely: Náruč –Pomoc deťom v kríze, o. z. Zádubnie č. 56, Žilina, IČO: 36138665, č. účtu XXXXX

Suma odovzdaná štátu na peňažnú pomoc obetiam trestnej činnosti: 70,-€  

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej    
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX
	väzba: nie
ktorý je trestne stíhaná pre trestný čin:
- Prečin Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Obv.odd. PZ XXXXX pod spisovou značkou XXXXX

na tom skutkovom základe, že: 
dňa 20.05.2014 v čase medzi 18.00 hod. a 19.00 hod. na Obchodnej ulici č. 3/A v Žiline po predchádzajúcej výmene názorov s vodičom XXXXX vyšla na prednú kapotu tam zaparkovaného osobného motorového vozidla zn. BMW 320d, ev. č. XXXXX, sedela na nej a váľala sa po nej, pri čom opaskom poškriabala lak na prednej kapote, búchala päsťami po čelnom skle uvedeného vozidla, pri čom  náramkom poškriabala čelné sklo, a chytila a ohla stierač na strane vodiča, čím svojím konaním spôsobila spoločnosti XXXXX so sídlom XXXXX, škodu v celkovej výške 1.762,86 Eur,

Odôvodnenie:
Uznesením policajta OO PZ XXXXX sp. zn. XXXXX zo dňa 20.05.2014 bolo podľa § 199 ods. 1 Tr. poriadku začaté trestné stíhanie a následne uznesením  policajta OO PZ XXXXX sp. zn. OXXXXX zo dňa 21.10.2014 bolo podľa § 206 ods.1 Tr. poriadku vznesené obvinenie XXXXX pre prečin poškodzovania cudzej veci podľa § 245 ods. 1 Tr. zákona na tom skutkovom základe, ako je to uvedené v predmetnom uznesení. 

     	Preskúmaním vyšetrovacieho spisu sp. zn. XXXXX som zistila, že v danej veci sú splnené všetky zákonné podmienky na rozhodnutie o schválení zmieru a zastavení trestného stíhania v zmysle ust. § 220 ods. 1 Tr. poriadku.
 
	Podľa § 220 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
	
	Podľa § 215 ods. 1 písm. g) Tr. poriadku prokurátor zastaví trestné stíhanie, ak sa schváli zmier medzi obvineným a poškodeným.

V predmetnej veci sa  koná  o prečine, na  ktorý zákon ustanovuje trest odňatia slobody vo výmere až na jeden rok, ktorého horná hranica neprevyšuje hranicu stanovenú v ustanovení § 220 ods. 1 Tr. poriadku, t. j. neprevyšuje päť rokov.

Obvinená XXXXX dňa 09.09.2015 písomne vyhlásila, že spáchala skutok na tom skutkovom základe,  ako to vyplýva z písomného vyhlásenia, a nie sú odôvodnené pochybnosti o tom, že toto vyhlásenie bolo vykonané slobodne, vážne a určito. 

     	Obvinená XXXXX a poškodené spoločnosti  XXXXX so sídlom XXXXX, XXXXX v zast. XXXXX, nar. XXXXX, a XXXXX -pobočka XXXXX v zast. XXXXX, nar. XXXXX, uzatvorili dňa 09.09.2015 dohodu o zmieri, v ktorej zhodne uviedli, že súhlasia so zmierom. V rámci dohody o zmieri poškodený XXXXX nežiadal od obvinenej náhradu škody, nakoľko mu bola uhradená prostredníctvom XXXXX pričom poškodený zároveň vyhlásil, že dodržaním dohody o zmieri sú nároky poškodeného vo vzťahu k obvinenej v súvislosti s náhradou škody a inej ujmy v celom rozsahu uspokojené. V rámci dohody o zmieri zástupca poškodenej spoločnosti XXXXX uviedol, že v súvislosti s likvidáciou poistnej udalosti č. XXXXX poisťovňa požaduje od obvinenej uhradiť sumu z vyplateného poistného plnenia vo výške 1.303,05 Eur na účet v banke, pričom zároveň vyhlásil, že dodržaním dohody o zmieri sú nároky poškodeného vo vzťahu k obvinenej v súvislosti s náhradou škody a inej ujmy v celom rozsahu uspokojené.  V rámci dohody o zmieri sa obvinená XXXXX za svoje konanie poškodenej strane úprimne ospravedlnila a zaviazala sa uhradiť na účet XXXXX spôsobenú škodu vo výške 1.303,05 Eur. 

     	 Obvinená XXXXX dňa 18.09.2015 uhradila na účet KXXXXX spôsobenú škodu vo výške 1.303,05 Eur. 

Obvinená XXXXX dňa 01.10.2015 zložila na účet Krajskej prokuratúry v Žiline peňažnú sumu vo výške 140,-Eur, určenú na všeobecne prospešné účely pre Náruč –Pomoc deťom v kríze, o. z. Zádubnie č. 56, Žilina, IČO: 36138665, č. účtu XXXXX, vo výške 70,-Eur a na peňažnú pomoc poškodeným trestnými činmi vo výške 70,-Eur.

Konštatujem, že suma zložená obvinenou je primeraná závažnosti spáchaného trestného činu. 

Z odpisu registra trestov obvinenej XXXXX vyplýva, že nemá žiadny záznam v registri trestov. Zo záznamu z lustrácie v ústrednej evidencii priestupkov vyplýva, že menovaná má v evidencii jeden záznam o priestupku proti občianskemu spolunažívaniu podľa § 49 ods. 1 písm. d) zákona č. 372/1990 Zb.  o priestupkoch v znení neskorších predpisov, za ktorý jej bolo dňa 20.08.2014 uložené pokarhanie. Zo zápisnice o výsluchu obvinenej vyplýva, že je študentka, slobodná, bezdetná, bez príjmu a nemajetná. 

     	Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinenej a na jej osobné a majetkové pomery som dospela k záveru, že takýto spôsob rozhodnutia je dostačujúci.

     	Vzhľadom na vyššie uvedené skutočnosti som rozhodla tak, ako je to uvedené vo výrokovej časti tohto uznesenia.
 
Poučenie:
Proti tomuto uzneseniu nie je prípustná sťažnosť. 

	Mgr. Andrea Jančová 
	 prokurátorka